pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“เกณิกา” โต้ฝ่ายค้านวิจารณ์กำลังคนไม่เพียงพอแก้ไฟป่า พร้อมแจง รัฐบาลจัดงบกลางจ้างประชาชนในพื้นที่ช่วย ยัน นายกฯเปิดกว้างรับฟังความเห็นทุกฝ่าย ลงพื้นที่ใกล้ชิดตลอด
วันอาทิตย์ที่ 17 มีนาคม 2567
17/03/2567
“เกณิกา” โต้ฝ่ายค้านวิจารณ์กําลังคนไม่เพียงพอแก้ไฟป่า พร้อมแจง รัฐบาลจัดงบกลางจ้างประชาชนในพื้นที่ช่วย ยัน นายกฯเปิดกว้างรับฟังความเห็นทุกฝ่าย ลงพื้นที่ใกล้ชิดตลอด
“เกณิกา” โต้ฝ่ายค้านวิจารณ์กําลังคนไม่เพียงพอแก้ไฟป่า พร้อมแจง รัฐบาลจัดงบกลางจ้างประชาชนในพื้นที่ช่วย ยัน นายกฯเปิดกว้างรับฟังความเห็นทุกฝ่าย ลงพื้นที่ใกล้ชิดตลอด
วันนี้ 17 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า รัฐบาลภายใต้การนําของนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ได้ให้ความสําคัญกับปัญหาเรื่องฝุ่น PM 2.5 มาตลอด รัฐบาลได้มีการทํางานแบบบูรณาการจากหลายกระทรวงทั่วประเทศ โดยเฉพาะในพื้นที่ภาคเหนือนั้น รัฐบาลไม่ได้แก้เฉพาะที่จังหวัดเชียงใหม่ แต่ยังครอบคลุมทั้ง 17 จังหวัด รวมถึง จ. เชียงราย ที่แม้ไฟจะดับแล้ว แต่รัฐบาลยังวางมาตรการเฝ้าระวังไว้อย่างต่อเนื่อง อีกทั้งฝุ่นในปีนี้ถือว่าลดลงจากปีที่แล้ว ยืนยันรัฐบาลได้ให้ความสําคัญในการแก้ปัญหาฝุ่น โดยใช้งบที่มีอยู่จํากัดให้เกิดประสิทธิภาพสูงสุด และได้เน้นย้ําให้มีการใช้อย่างคุ้มค่า และโปร่งใส นอกจากนี้ นายกฯยังคอยให้กําลังใจผู้เกี่ยวข้องและเจ้าหน้าที่มาโดยตลอด เพราะเป็นกลไกสําคัญในการแก้ปัญหานี้
น.ส.เกณิกา กล่าวว่า อย่างไรก็ตาม ต้องขอขอบคุณหลายฝ่ายที่มีข้อเสนอแนะเรื่องการแก้ปัญหาฝุ่นออกมา นายกฯเองเปิดกว้างรับฟังความคิดเห็นจากทุกฝ่าย ส่วนกรณีฝ่ายค้านออกมาตั้งข้อสังเกตว่า รัฐบาลจัดกําลังคนไม่เพียงพอต่อการแก้ปัญหาเพราะพื้นที่ป่ามีขนาดใหญ่ เช่น จังหวัดเชียงใหม่ ที่มีพื้นที่ป่า ทั้งป่าอนุรักษ์และป่าสงวนแห่งชาติ 9 ล้านไร่ มีเจ้าหน้าที่พิทักษ์ป่า 1,800 นาย ขอชี้แจงว่าในสถานการณ์ปกติสามารถดูแลรักษาป่าได้ แต่ในห้วงสถานการณ์ไฟป่าอาจไม่เพียงพอต่อสถานการณ์ ซึ่งรัฐบาลได้แก้ไขปัญหาด้วยการจัดสรรงบกลางในการจ้างประชาชนในพื้นที่เฝ้าระวัง ส่วนที่ระบุว่า การเกิดไฟป่าส่วนใหญ่เกิดขึ้นในพื้นที่ของอุทยานและป่าไม้ ที่ไม่ใช่ในพื้นที่ทางการเกษตรอย่างที่รัฐบาลเข้าใจนั้น ยืนยันว่า รัฐบาลไม่ได้นิ่งนอนใจ เพราะนายกฯได้ลงพื้นที่ใกล้ชิดมาก่อนหลายครั้งแล้วและได้มีข้อสั่งการให้กรมป่าไม้และกรมอุทยานฯเร่งแก้ปัญหา โดยดูได้จากงบประมาณที่เพิ่งอนุมัติไป
น.ส.เกณิกา กล่าวอีกว่า ทั้งนี้ เมื่อวันที่ 3 มี.ค. 67 ครม.มีมติอนุมัติงบกลาง เป็นเงินทั้งสิ้น 272,655,350 บาท โดยของกรมป่าไม้ เป็นเงิน 109,946,650 บาท และของกรมอุทยานแห่งชาติสัตว์ป่าและพันธุ์พืช เป็นเงิน 162,708,700 บาท เพื่อเป็นค่าใช้จ่ายโครงการแก้ไขปัญหาไฟป่าและหมอกควันเพื่อลดฝุ่นละออง PM 2.5 ในพื้นที่ 17 จังหวัดภาคเหนือ และความเสี่ยงสูงที่จะเกิดไฟป่า ในช่วงเดือนม.ค.-พ.ค.2567 ด้วยการจัดจ้างประชาชนในพื้นที่เพื่อเฝ้าระวังอย่างเข้มข้นในจุดที่มีความเสี่ยง ทําให้สามารถตรวจพบเหตุไฟป่าได้ทันท่วงที และควบคุมไฟป่าได้รวดเร็ว
รัฐบาลไทย-ข่าวทำเนียบรัฐบาล-“เกณิกา” จี้ คลิปอ้างงบลุยไฟป่าเป็นงบทอนที่มีการจองไว้ หากมีหลักฐานควรเปิดมา พร้อมลงดาบคนผิด จะใช้เสรีภาพต้องรับผิดชอบคำพูดด้วย
วันอาทิตย์ที่ 17 มีนาคม 2567
17/03/2567
“เกณิกา” จี้ คลิปอ้างงบลุยไฟป่าเป็นงบทอนที่มีการจองไว้ หากมีหลักฐานควรเปิดมา พร้อมลงดาบคนผิด จะใช้เสรีภาพต้องรับผิดชอบคําพูดด้วย
“เกณิกา” จี้ คลิปอ้างงบลุยไฟป่าเป็นงบทอนที่มีการจองไว้ หากมีหลักฐานควรเปิดมา พร้อมลงดาบคนผิด จะใช้เสรีภาพต้องรับผิดชอบคําพูดด้วย
วันนี้ 17 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีที่มีการแชร์บทสนทนาผ่านโซเชียลมีเดีย ในกลุ่มบุคคลที่มีนายพิธา ลิ้มเจริญรัตน์ ส.ส.บัญชีรายชื่อและที่ปรึกษาหัวหน้าพรรคก้าวไกล ระหว่างการลงพื้นที่ติดตามสถานการณ์ไฟป่าที่อําเภอสันป่าตอง จังหวัดเชียงใหม่ ร่วมกับอาสาของมูลนิธิกระจกเงา โดยมีการระบุว่า งบลุยไฟป่า เป็นงบทอนที่จองไว้แล้วตั้งแต่ไม่มีภัยพิบัตินั้น ตนคิดว่า ไม่ทราบถึงเจตนาของผู้พูดว่า การระบุเช่นนี้มีหลักฐานยืนยันสิ่งที่กล่าวออกมาหรือไม่ เพราะการพูดลักษณะนี้ก่อให้เกิดความเสียหายกับผู้ที่เกี่ยวข้อง ดังนั้น ขอให้ส่งหลักฐานมาให้รัฐบาลได้ทันที แต่ขออย่าให้มีการพูดลอยๆแบบนี้ รัฐบาลเข้าใจในเรื่องของสิทธิและเสรีภาพขั้นพื้นฐานของประชาชน แต่ก็ต้องควบคู่กับความรับผิดชอบในคําพูดของตัวเองด้วย
“รัฐบาลไม่ได้นิ่งนอนใจต่อการเปิดเผยที่เกิดขึ้น และหากมีหลักฐานยืนยันตัวของผู้กระทําผิดก็ขอให้ส่งมาที่ดิฉันได้เลย หรือจะให้เดินทางไปพบที่ใดก็สามารถทําได้ ซึ่งดิฉันจะนํารายงานต่อคณะรัฐมนตรี(ครม.)เพื่อดําเนินการตรวจสอบทันทีการกระทําผิดดังกล่าวทันที”น.ส.เกณิกา กล่าว
น.ส.เกณิกา กล่าวต่อว่า รัฐบาลภายใต้การนําของ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความจริงใจที่จะแก้ปัญหาเรื่องฝุ่นให้กับพี่น้องประชาชนแบบเร่งด่วน เพราะงบกลางที่อนุมัติไปถือเป็นครั้งแรกที่ถูกจัดสรรไปสู่ประชาชนโดยตรง เพื่อจัดสรรในการดับไฟป่า และท่านนายก ได้เน้นย้ําเรื่องความโปร่งใสตรวจสอบได้ รวมถึง
กระทรวงทรัพยากรธรรมชาติและสิ่งแวดล้อม ได้มีการของบประมาณรายจ่ายประจําปีงบประมาณปี 2566 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อดําเนินโครงการแก้ไขปัญหาไฟป่า และหมอกควัน เพื่อลดฝุ่นละออง PM2.5 โดยการมีส่วนร่วมของชุมชน ประจําปีงบประมาณ พ.ศ. 2567 วงเงินทั้งสิ้น 272,655,350 บาท ซึ่งเมื่อวันที่ 3 มี.ค.ที่ผ่านมา ครม.ได้อนุมัติงบดังกล่าวทันที โดยแบ่งเป็นการดําเนินการโดยกรมป่าไม้ เป็นเงิน 109,946,650 บาท และกรมอุทยานแห่งชาติ สัตว์ป่า และพันธุ์พืช เป็นเงิน 162,708,700 บาท และถือว่าเป็นครั้งแรกที่ใช้งบกลาง เพราะรัฐบาลเพิ่งจะมีงบประมาณปี 67 ที่สามารถใช้ได้
ทั้งนี้ รัฐบาลได้เน้นย้ําให้ กรมป่าไม้ และกรมอุทยานแห่งชาติ สัตว์ป่าและพันธุ์พืช ปฏิบัติตามมติคณะรัฐมนตรีอย่างเคร่งครัด เป็นไปตามระเบียบและกฎหมายที่เกี่ยวข้อง และใช้จ่ายงบประมาณอย่างมีประสิทธิภาพและคุ้มค่า ให้บูรณาการกับหน่วยงานที่เกี่ยวข้องอย่างใกล้ชิด ขอเน้นย้ําเรื่องความโปร่งใส ตรวจสอบได้ทุกขั้นตอน ไม่ว่าจะเป็นการจัดซื้อจัดจ้าง การจ้างแรงงานในพื้นที่ อย่างไรก็ตาม หากมีการกระทําผิดที่ส่อว่ามีการใช้งบประมาณที่มาจากภาษีของประชาชนอย่างไม่โปร่งใส รัฐบาลจะไม่ปล่อยผ่านและจะมีการตรวจสอบข้อเท็จจริงที่เกิดขึ้นอย่างแน่นอน
รัฐบาลไทย-ข่าวทำเนียบรัฐบาล-โฆษกรัฐบาลเผย ผลงานนายกฯ ดึงดูดความสนใจภาคเอกชนสหรัฐฯ นำไปสู่การจัดตั้งคณะทำงานร่วมเจรจาการลงทุนในอุตสาหกรรมเซมิคอนดักเตอร์ในไทย สะท้อนถึงศักยภาพไทย และการดำเนินนโยบายที่มาถูกทาง
วันอาทิตย์ที่ 17 มีนาคม 2567
17/03/2567
โฆษกรัฐบาลเผย ผลงานนายกฯ ดึงดูดความสนใจภาคเอกชนสหรัฐฯ นําไปสู่การจัดตั้งคณะทํางานร่วมเจรจาการลงทุนในอุตสาหกรรมเซมิคอนดักเตอร์ในไทย สะท้อนถึงศักยภาพไทย และการดําเนินนโยบายที่มาถูกทาง
โฆษกรัฐบาลเผย ผลงานนายกฯ ดึงดูดความสนใจภาคเอกชนสหรัฐฯ นําไปสู่การจัดตั้งคณะทํางานร่วมเจรจาการลงทุนในอุตสาหกรรมเซมิคอนดักเตอร์ในไทย สะท้อนถึงศักยภาพไทย และการดําเนินนโยบายที่มาถูกทางของรัฐบาล
วันที่ 17 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยถึงผลงานของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในการนําเสนอความพร้อมของประเทศไทย ในการเป็นฐานการผลิตของภาคอุตสาหกรรมต่าง ๆ ให้แก่ผู้นํารัฐบาลและภาคเอกชนในเวทีต่าง ๆ ทั้งในประเทศและต่างประเทศอย่างต่อเนื่อง จนนําไปสู่ผลสําเร็จอย่างเป็นรูปธรรม หลังนักธุรกิจหลายรายที่เป็นสมาชิกของสภาผู้ส่งออกแห่งประธานาธิบดีสหรัฐอเมริกา (The President’s Export Council: PEC) ซึ่งได้เดินทางมาเยือนไทย พร้อมกับนางจีนา เอ็ม. เรมอนโด (The Honorable Gina M. Raimondo) รัฐมนตรีว่าการกระทรวงพาณิชย์สหรัฐฯ แสดงความสนใจในการเข้ามาลงทุนในประเทศไทย โดยเฉพาะในอุตสาหกรรมเซมิคอนดักเตอร์ ซึ่งไทย-สหรัฐ ต่างเห็นพ้องกันที่จะมีการแต่งตั้งคณะทํางาน เพื่อหารือในรายละเอียดร่วมกันต่อไป
โฆษกประจําสํานักนายกรัฐมนตรีกล่าวว่า ความต้องการใช้ชิ้นส่วนเซมิคอนดักเตอร์ เพิ่มมากขึ้นจากปัจจัยการเข้าสู่ยุคดิจิทัล โดยภาคเอกชนสหรัฐฯ มองว่าไทยเป็นประเทศทางเลือกอันดับแรก ๆ ที่อยู่ในการพิจารณาเพื่อกระจายความเสี่ยงด้านห่วงโซ่อุปทานในการผลิตเซมิคอนดักเตอร์ โดยไทยมีศักยภาพ ความได้เปรียบในเรื่องทําเล และไม่อยู่ในความขัดแย้ง ประกอบกับนายกรัฐมนตรีมีนโยบายให้ความสําคัญกับการพัฒนาโครงสร้างพื้นฐาน และการดําเนินธุรกิจสีเขียว ซึ่งเป็นส่วนหนึ่งของวิสัยทัศน์ Ignite Thailand สนับสนุนอุตสาหรรม 8 ด้านในไทย สอดคล้องกับนโยบายของสหรัฐฯ เชื่อมั่นว่าจากความร่วมมือในด้านการลงทุนระหว่างไทย-สหรัฐฯ จะเป็นการช่วยพัฒนาศักยภาพอุตสาหกรรมเซมิคอนดักเตอร์ และขยายห่วงโซ่อุปทานในอุตสาหกรรมเซมิคอนดักเตอร์ของไทยได้
“การตั้งคณะทํางานร่วมไทย-สหรัฐฯ เพื่อเจรจาเรื่องการลงทุนในอุตสาหกรรมเซมิคอนดักเตอร์ในไทย เป็นอีกตัวอย่างของความสําเร็จของนายกรัฐมนตรีและรัฐบาล ในการดึงดูดการลงทุนเข้าประเทศ ผ่านการสร้างการรับรู้ให้นานาชาติ และดําเนินนโยบายที่สอดคล้องกับความต้องการของภาคเอกชน เชื่อมั่นความร่วมมือดังกล่าวจะนําไปสู่การสร้างความแข็งแกร่งให้กับภาคอุตสาหกรรมเซมิคอนดักเตอร์ของไทย รวมถึงต่อยอดไปสู่การร่วมลงทุนในอุตสาหกรรมอื่น ๆ ในอนาคต ทําให้เกิดเม็ดเงินไหลเข้าสู่เศรษฐกิจไทย รวมถึงช่วยยกระดับทักษะฝีมือแรงงานคนไทย ยกระดับขีดความสามารถในการแข่งขันไทยได้อีกมากในอุตสาหกรรมที่เกี่ยวข้องด้วย” นายชัย กล่าว
รัฐบาลไทย-ข่าวทำเนียบรัฐบาล-นายกฯ ติดตามประเด็นการพัฒนาแหล่งท่องเที่ยว ยกระดับสินค้า Soft Power ณ คลองแม่ข่า จ.เชียงใหม่
วันอาทิตย์ที่ 17 มีนาคม 2567
17/03/2567
นายกฯ ติดตามประเด็นการพัฒนาแหล่งท่องเที่ยว ยกระดับสินค้า Soft Power ณ คลองแม่ข่า จ.เชียงใหม่
นายกฯ ติดตามประเด็นการพัฒนาแหล่งท่องเที่ยว ยกระดับสินค้า Soft Power ณ คลองแม่ข่า จ.เชียงใหม่
นายชัย วัชรงค์ โฆษกประจําสํานักนายกรัฐมนตรี เปิดเผยว่าวันนี้ (17 มีนาคม 2567) เวลา 16.40 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เดินทางมาติดตามการพัฒนาแหล่งท่องเที่ยว และยกระดับสินค้า Soft Power ณ คลองแม่ข่า อําเภอมืองเชียงใหม่ จังหวัดเชียงใหม่ โดยนายกฯ ได้รับฟังบรรยายสรุปจากนายอัศนี บูรณุปกรณ์ นายกเทศมนตรีนครเชียงใหม่ ก่อนเยี่ยมชมสองข้างทาง​ ซึ่งระหว่างการเดินเยี่ยมชมคลองแม่ข่า นายกฯ ได้พูดคุยทักทายนักท่องเที่ยวทั้งชาวไทยและต่างประเทศ รวมถึงประชาชนที่อาศัยอยู่บริเวณคลองแม่ข่าอย่างเป็นกันเอง พร้อมสอบถามถึงชีวิตความเป็นอยู่และการค้าขายสินค้าต่าง ๆ ของพ่อค้าแม่ค้าบริเวณคลองแม่ข่าด้วยความสนใจ
สําหรับการพัฒนาคลองแม่ข่า เกิดจากความร่วมมือของทุกภาคส่วนในพื้นที่ และการดูแลเอาใจใส่ของเจ้าหน้าที่ผู้เกี่ยวข้องทุกฝ่ายที่ปรับปรุงคลองแม่ข่าให้สวยงาม น้ําใสสะอาด มีภูมิทัศน์ที่น่ามองและดึงดูดนักท่องเที่ยวให้มาเยี่ยมเยียน สร้างรายได้ให้แก่ประชาชนและร้านค้าที่ตั้งอยู่บริเวณคลองแม่ข่าได้อย่างมาก ทั้งนี้ เทศบาลนครเชียงใหม่ ได้รับรางวัลที่ 2 เป็นองค์กรส่วนท้องถิ่นที่มีการบริหารจัดการที่ดีประเภทโดดเด่น องค์กรปกครองส่วนท้องถิ่นขนาดใหญ่ (8 พ.ย. 66 ณ ทําเนียบรัฐบาล)
ต่อจากนั้น นายกฯ ได้เดินทางไปปั่นจักรยาน ณ อ่างเก็บน้ําห้วยตึงเฒ่า จ.เชียงใหม่ โดยนายกฯ ได้สวมเสื้อสีเหลืองตราสัญลักษณ์งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ในการปั่นจักรยานครั้งนี้ด้วย สําหรับอ่างเก็บน้ําห้วยตึงเฒ่า เป็นอีกหนึ่งสถานที่ที่ได้รับความนิยมของชาวเชียงใหม่ เป็นอ่างเก็บน้ําขนาดกลางซึ่งเป็นโครงการในพระราชดําริ สร้างขึ้นเพื่อเป็นแหล่งกักเก็บน้ําสําหรับแก้ปัญหาการขาดแคลนน้ําสําหรับชาวบ้านใกล้เคียง และการเกษตรกรรมทหาร บริเวณอ่างเก็บน้ํามีวิวทิวทัศน์ที่สวยงาม นอกจากนี้ ยังมีกิจกรรมอย่างอื่นที่พร้อมมอบความสนุกสนานแก่ผู้มาเยือน ได้แก่ กิจกรรมเล่นน้ํา ปั่นจักรยานน้ํา และขี่รถเอทีวี เป็นต้น
รัฐบาลไทย-ข่าวทำเนียบรัฐบาล-นายกฯ เปิดงานโครงการกระตุ้นเศรษฐกิจและส่งเสริมการท่องเที่ยว กิจกรรมวิถีชีวิตทางสายไหมชาติพันธุ์และชนเผ่าพื้นเมือง ลีซู จ.เชียงใหม่ ส่งเสริมการอนุรักษ์ภูมิปัญญาท้องถิ่นให้เป็นที่รู้
วันเสาร์ที่ 16 มีนาคม 2567
16/03/2567
นายกฯ เปิดงานโครงการกระตุ้นเศรษฐกิจและส่งเสริมการท่องเที่ยว กิจกรรมวิถีชีวิตทางสายไหมชาติพันธุ์และชนเผ่าพื้นเมือง ลีซู จ.เชียงใหม่ ส่งเสริมการอนุรักษ์ภูมิปัญญาท้องถิ่นให้เป็นที่รู้
นายกฯ เปิดงานโครงการกระตุ้นเศรษฐกิจและส่งเสริมการท่องเที่ยว กิจกรรมวิถีชีวิตทางสายไหมชาติพันธุ์และชนเผ่าพื้นเมือง ลีซู จ.เชียงใหม่ ส่งเสริมการอนุรักษ์ภูมิปัญญาท้องถิ่นให้เป็นที่รู้จักแพร่หลาย
วันนี้ (16 มีนาคม 2567) เวลา 19.30 น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีเปิดงานโครงการกระตุ้นเศรษฐกิจและส่งเสริมการท่องเที่ยวกิจกรรมวิถีชีวิตทางสายไหมชาติพันธุ์และชนเผ่าพื้นเมือง ลีซู ณ สวนเฉลิมพระเกียรติ 82 พรรษา องค์การบริหารส่วนจังหวัดเชียงใหม่ อ.เมืองเชียงใหม่ จ.เชียงใหม่ โดยมีรัฐมนตรีช่วยว่าการกระทรวงการคลัง ผู้ว่าราชการจังหวัดเชียงใหม่ นายกองค์การบริหารส่วนจังหวัดเชียงใหม่ นายกสมาคม ลีซู สมาชิกสภาองค์การบริหารส่วนจังหวัดเชียงใหม่ หัวหน้าส่วนราชการ ประชาชนชาติพันธุ์ ลีซู ร่วมงาน นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกรัฐมนตรีชมการแสดงต้อนรับของชาติพันธุ์ ลีซู จากประเทศจีน โดยนายนิรัตน์ พงษ์สิทธิถาวร ผู้ว่าราชการจังหวัดเชียงใหม่ กล่าวต้อนรับ และนายพิชัย เลิศพงศ์อดิศร นายกองค์การบริหารส่วนจังหวัดเชียงใหม่ กล่าวสนับสนุนการจัดงาน โดยมี พ.ต.ท.ดร.นาวิน วงศ์รัตนมัจฉา ผู้อํานวยการสมาคม ลีซู กล่าวรายงานความเป็นมาและวัตถุประสงค์ของการจัดงานว่า เพื่อส่งเสริมการท่องเที่ยวเชิงวัฒนธรรมของชาติพันธุ์ ชนเผ่าพื้นเมือง ลีซู ให้เป็นที่รู้จักอย่างแพร่หลาย เพื่อส่งเสริมการอนุรักษ์ภูมิปัญญาท้องถิ่น และแสดงผลิตภัณฑ์ชุมชนของชาติพันธุ์ ลีซู
จากนั้น นายกรัฐมนตรีได้เป็นประธานในพิธีเปิดงานโดยกล่าวรู้สึกเป็นเกียรติและยินดีที่ได้มาเป็นประธานในพิธีเปิดโครงการกระตุ้นเศรษฐกิจและส่งเสริมการท่องเที่ยว กิจกรรมจัดงานวิถีชีวิตทางสายไหมชาติพันธุ์และชนเผ่าพื้นเมือง ลีซู ในวันนี้ โดยจังหวัดเชียงใหม่เป็นจังหวัดที่ความหลากหลายทางชาติพันธุ์ และมีความโดดเด่นด้านศิลปวัฒนธรรม ขนบธรรมเนียม ประเพณี ที่มีความเป็นเอกลักษณ์ ซึ่งปัจจุบันรัฐบาลภายใต้การนําของนายกฯ กําลังอยู่ในช่วงร่าง พ.ร.บ.ชาติพันธุ์ ซึ่งคาดว่าจะนําเข้าสู่สภาฯ ได้ในสมัยต่อไปไม่น่าเกินเดือนกรกฎาคมนี้ รัฐบาลนี้ให้ความสําคัญและยอมรับความหลากหลายทางอัตลักษณ์ ความเสมอภาค ความเท่าเทียม และสิทธิขั้นพื้นฐานที่พี่น้องชาวลีซูทุกคนจะได้รับ การจัดงานในวันนี้ เป็นการกระตุ้นเศรษฐกิจและส่งเสริมการท่องเที่ยวเชิงวัฒนธรรม อีกทั้งเป็นการผลักดันให้จังหวัดเชียงใหม่ เป็นเมืองแห่งเทศกาลที่สร้างมูลค่าและสร้างรายได้จากการท่องเที่ยว
พร้อมกันนี้ นายกรัฐมนตรีได้ชื่นชมและขอบคุณผู้ว่าราชการจังหวัดเชียงใหม่ องค์การบริหารส่วนจังหวัดเชียงใหม่ และคณะจัดงานทุกฝ่ายที่ร่วมกันจัดงานนี้ พร้อมอวยพรให้การจัดงานวันนี้เป็นไปด้วยดี บรรลุผลสําเร็จตามวัตถุประสงค์ รวมทั้งขอให้โครงการกระตุ้นเศรษฐกิจและส่งเสริมการท่องเที่ยวเป็นการทํากิจกรรมซึ่งทําให้ทุกคนมีความสุข
รัฐบาลไทย-ข่าวทำเนียบรัฐบาล-​"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
วันอาทิตย์ที่ 17 มีนาคม 2567
​"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
​"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางการบริหารจัดการสหกรณ์การเกษตรในพื้นที่จังหวัดเชียงราย ณ สหกรณ์การเกษตรเมืองพาน จํากัด อําเภอพาน จังหวัดเชียงราย มีวัตถุประสงค์เพื่อยกระดับรายได้ของเกษตรกร การผลิตแบบครบวงจร การบริการเกษตรกร ตลอดจนการจัดการทรัพยากรด้านการผลิตอย่างยั่งยืน โดยมีนายนิรันดร์ มูลธิดา รองอธิบดีกรมส่งเสริมสหกรณ์ และนายนรินทร์ศักดิ์ พนิตธรรมกูล สหกรณ์จังหวัดเชียงราย และนายถิรเดช เชาวยุทธ์ ผู้อํานวยการกลุ่มส่งเสริมสหกรณ์ 4 ให้การต้อนรับและรวมให้ข้อมูลการตรวจราชการในครั้งนี้
ทั้งนี้ สหกรณ์การเกษตรเมืองพาน จํากัด จัดตั้งสหกรณ์เมื่อวันที่ 1 ธันวาคม 2517 ปัจจุบันมีสมาชิก จํานวน 4,538 คน จํานวน 115 กลุ่ม สหกรณ์การเกษตรเมืองพานมีทุนดําเนินงานสหกรณ์ จํานวน 506,226170.05 บาท โดยมีนายบุญเรือง สุรินทร์ชัย เป็นประธานกรรมการ ดําเนินกิจการ ประกอบด้วย การให้สินเชื่อ การรับฝากเงิน การจัดหาสินค้ามาจําหน่าย การรวบรวมผลิตผลทางการเกษตรและแปรรูป การรับจ้างผลิตสินค้าและบริการ การจําหน่ายปัจจัยการผลิตการเกษตร กิจการปั๊มน้ํามัน และบริการขนส่งน้ําและขนส่งน้ํามัน
รัฐบาลไทย-ข่าวทำเนียบรัฐบาล-​“ปลัดฯ ณัฐพล” เยือนญี่ปุ่น เข้าร่วมประชุมองค์การเพิ่มผลผลิตแห่งเอเชีย ถก 20 ประเทศ ชูวิสัยทัศน์ ขับเคลื่อนเศรษฐกิจและอุตสาหกรรมด้วย sustainable productivity
วันเสาร์ที่ 16 มีนาคม 2567
16/03/2567
​“ปลัดฯ ณัฐพล” เยือนญี่ปุ่น เข้าร่วมประชุมองค์การเพิ่มผลผลิตแห่งเอเชีย ถก 20 ประเทศ ชูวิสัยทัศน์ ขับเคลื่อนเศรษฐกิจและอุตสาหกรรมด้วย sustainable productivity
​“ปลัดฯ ณัฐพล” เยือนญี่ปุ่น เข้าร่วมประชุมองค์การเพิ่มผลผลิตแห่งเอเชีย ถก 20 ประเทศ ชูวิสัยทัศน์ ขับเคลื่อนเศรษฐกิจและอุตสาหกรรมด้วย sustainable productivity
เมื่อวันที่ 14-15 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม ผู้แทนประเทศไทย ในฐานะ APO Director for Thailand (ประเทศสมาชิกองค์การเพิ่มผลผลิตแห่งเอเชีย – Asian Productivity Organization : APO) และสมาชิก Steering Committee พร้อมด้วย นายสุวรรณชัย โลหะวัฒนกุล ผู้อํานวยการสถาบันเพิ่มผลผลิตแห่งชาติ ในฐานะ Head of National Productivity Organization เข้าร่วมประชุม APO Steering Committee Consultation ณ กรุงโตเกียว ประเทศญี่ปุ่น
การประชุม APO Steering Committee Consultation ในครั้งนี้มีวัตถุประสงค์เพื่อพิจารณาผลการศึกษาระบบติดตามและประเมินผลความสําเร็จจากวิสัยทัศน์ APO (APO Vision 2025) ที่มีสาระสําคัญ คือ Inclusive, Innovation led-Productivity Growth in the Asia-Pacific ซึ่งปัจจุบันได้ดําเนินการมาถึงครึ่งทางของแผนงานแล้ว โดยคณะ Steering Committee ประกอบด้วยผู้แทนของประเทศสมาชิกจากทั้งหมด 20 ประเทศ ทําหน้าที่กลั่นกรองและให้คําแนะนําต่อการปรับปรุงระบบการติดตามและประเมินผลความสําเร็จของวิสัยทัศน์ (Monitoring and Evaluation System) ที่ได้ศึกษาและจัดทําข้อเสนอเพื่อปรับปรุง ก่อนนําเสนอขออนุมัติต่อ Governing Body ในลําดับต่อไป
การเข้าร่วมประชุมในวาระนี้ ปลัดกระทรวงอุตสาหกรรม ได้แสดงวิสัยทัศน์ในการพัฒนาระบบดังกล่าวให้สอดคล้องกับวัตถุประสงค์ เพิ่มขีดความสามารถในการแข่งขันของประเทศไทยรวมทั้งประเทศสมาชิกในเอเชีย ตามแนวทาง sustainable productivity เพื่อรองรับการเปลี่ยนแปลงสู่การพัฒนาที่ยั่งยืน
รัฐบาลไทย-ข่าวทำเนียบรัฐบาล-หัวหน้าผู้ตรวจราชการฯ วิษณุ ร่วมเป็นเกียรติในงาน InnoSpace summit 2024
วันเสาร์ที่ 16 มีนาคม 2567
16/03/2567
หัวหน้าผู้ตรวจราชการฯ วิษณุ ร่วมเป็นเกียรติในงาน InnoSpace summit 2024
หัวหน้าผู้ตรวจราชการฯ วิษณุ ร่วมเป็นเกียรติในงาน InnoSpace summit 2024
วันที่ 15 มีนาคม 2567 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) ได้รับมอบหมายจากปลัดกระทรวงอุตสาหกรรม ให้เข้าร่วมเป็นเกียรติในงาน InnoSpace summit 2024 เป็นการแถลงผลการดําเนินงานปี 2566 และแผนงานปี 2567 ณ อาคาร F.Y.I Tower ถนนพระรามที่ 4 กทม.
บริษัท อินโนสเปซ (ประเทศไทย) จํากัด เป็นบริษัทที่ได้ก่อตั้งและร่วมลงทุนโดยบริษัทชั้นนําในประเทศไทย 16 บริษัท มีเป้าหมายร่วมกันในการสนับสนุนด้านการลงทุน ส่งเสริมนวัตกรรม และ Eco System ของ startup ในประเทศไทย เพื่อสร้างอุตสาหกรรมที่ใช้นวัตกรรมโดยได้ดําเนินงานมาแล้วเป็นปีที่ 5 และลงทุนในสตาร์ทอัพไปแล้ว 18 บริษัทด้วยเงินทุน 92 ล้านบาท และให้ความสําคัญกับการลงทุนใน Start Up ในระดับ Early State ของคนไทย ในอนาคตทางบริษัทยังเปิดรับพันธมิตรที่มีเป้าหมายในการสนับสนุนนวัตกรรมของคนไทย เพื่อขยายขอบเขตในการลงทุนในรูปแบบ Matching fund หรือ Fund of fund ในอนาคตและช่วยสนับสนุน Deep Tech ของประเทศไทยร่วมกัน ในปี 2566 บริษัทฯ ได้มีการลงทุนในสตาร์ทอัพ เพิ่มอีก 2 ราย และสร้าง Synergy กับ Limited partners ของ InnoSpace (Lp) ไป 2 โครงการ รวมถึงได้มีการขยายความร่วมมือกับ Accelerator ในต่างประเทศ เพื่อเพิ่มโอกาสให้กับ startup ไทยได้ไปศึกษาด้านการตลาดและทํางานในต่างประเทศ พร้อมวางเป้าหมายการลงทุนเพิ่มอีก 105 ล้านบาทในปี 2567
โดยในวันนี้ได้มีการจัดการเสวนาในเรื่องการสนับสนุนงานวิจัยสู่ธุรกิจเชิงพาณิชย์เพื่อสนับสนุนเทคสตาร์ทอัพตลอดจนเชิญหน่วยงานรัฐบาลที่มีกลไกด้านเงินทุนมาพบปะกับ startup เพื่อหารือในเรื่องการให้ทุนประเภทต่างๆ
รัฐบาลไทย-ข่าวทำเนียบรัฐบาล-"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
วันอาทิตย์ที่ 17 มีนาคม 2567
"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
"ทปษ.บุญสิงห์" ลงพื้นที่ตรวจเยี่ยมและหารือแนวทางการบริหารจัดการสหกรณ์การเกษตรในพื้นที่จังหวัดเชียงราย
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมหารือแนวทางการบริหารจัดการสหกรณ์การเกษตรในพื้นที่จังหวัดเชียงราย ณ สหกรณ์การเกษตรเมืองพาน จํากัด อําเภอพาน จังหวัดเชียงราย มีวัตถุประสงค์เพื่อยกระดับรายได้ของเกษตรกร การผลิตแบบครบวงจร การบริการเกษตรกร ตลอดจนการจัดการทรัพยากรด้านการผลิตอย่างยั่งยืน โดยมีนายนิรันดร์ มูลธิดา รองอธิบดีกรมส่งเสริมสหกรณ์ และนายนรินทร์ศักดิ์ พนิตธรรมกูล สหกรณ์จังหวัดเชียงราย และนายถิรเดช เชาวยุทธ์ ผู้อํานวยการกลุ่มส่งเสริมสหกรณ์ 4 ให้การต้อนรับและรวมให้ข้อมูลการตรวจราชการในครั้งนี้
ทั้งนี้ สหกรณ์การเกษตรเมืองพาน จํากัด จัดตั้งสหกรณ์เมื่อวันที่ 1 ธันวาคม 2517 ปัจจุบันมีสมาชิก จํานวน 4,538 คน จํานวน 115 กลุ่ม สหกรณ์การเกษตรเมืองพานมีทุนดําเนินงานสหกรณ์ จํานวน 506,226170.05 บาท โดยมีนายบุญเรือง สุรินทร์ชัย เป็นประธานกรรมการ ดําเนินกิจการ ประกอบด้วย การให้สินเชื่อ การรับฝากเงิน การจัดหาสินค้ามาจําหน่าย การรวบรวมผลิตผลทางการเกษตรและแปรรูป การรับจ้างผลิตสินค้าและบริการ การจําหน่ายปัจจัยการผลิตการเกษตร กิจการปั๊มน้ํามัน และบริการขนส่งน้ําและขนส่งน้ํามัน
รัฐบาลไทย-ข่าวทำเนียบรัฐบาล-สธ.จัดทีมดูแลความปลอดภัยทางการแพทย์ ประชุม ครม.สัญจร-ตรวจราชการ 7 จังหวัดภาคเหนือตอนบน 15 - 19 มี.ค.นี้
วันอาทิตย์ที่ 17 มีนาคม 2567
สธ.จัดทีมดูแลความปลอดภัยทางการแพทย์ ประชุม ครม.สัญจร-ตรวจราชการ 7 จังหวัดภาคเหนือตอนบน 15 - 19 มี.ค.นี้
ปลัดกระทรวงสาธารณสุข มอบสาธารณสุข 7 จังหวัดภาคเหนือตอนบน จัดทําแผนดูแลความปลอดภัยด้านการแพทย์ รองรับการประชุม ครม.สัญจรและลงพื้นที่ตรวจราชการ วันที่ 15-19 มีนาคม 2567
ปลัดกระทรวงสาธารณสุข มอบสาธารณสุข 7 จังหวัดภาคเหนือตอนบน จัดทําแผนดูแลความปลอดภัยด้านการแพทย์ รองรับการประชุม ครม.สัญจรและลงพื้นที่ตรวจราชการ วันที่ 15-19 มีนาคม 2567 จัดทีมแพทย์ประจําจุดและติดตามคณะ พร้อมแผนเผชิญเหตุ สํารองยา เวชภัณฑ์ เตียง และเตรียมระบบส่งต่อ
นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า กระทรวงสาธารณสุขได้เตรียมแผนความปลอดภัยด้านการแพทย์และสาธารณสุข รองรับการประชุมคณะรัฐมนตรี (ครม.) สัญจรและการลงพื้นที่ตรวจราชการของนายกรัฐมนตรีและคณะรัฐมนตรี ใน 7 จังหวัดภาคเหนือตอนบน ได้แก่ เชียงราย เชียงใหม่ พะเยา น่าน ลําปาง แพร่ และลําพูน ระหว่างวันที่ 15-19 มีนาคม 2567 โดยสํานักงานสาธารณสุขจังหวัดในพื้นที่ได้ประสานโรงพยาบาลและหน่วยงานที่เกี่ยวข้อง จัดเตรียมทีมแพทย์ประจําจุดต่างๆ ทั้งท่าอากาศยาน ติดตามขบวน พื้นที่ตรวจราชการ พร้อมแผนเผชิญเหตุกรณีเข้ารับการรักษาต่อในโรงพยาบาล มีการสํารองหอผู้ป่วย หอผู้ป่วยวิกฤต ห้องผ่าตัด สํารองโลหิต เซรุ่มแก้พิษและยาหายาก รวมถึงระบบส่งต่อ ทั้งรถพยาบาลฉุกเฉิน (Ambulance) และอากาศยาน (Sky Doctor)
นพ.โอภาสกล่าวต่อว่า ภารกิจจังหวัดเชียงใหม่ วันที่ 15-17 มีนาคม พื้นที่อําเภอแม่แตงและอําเภอเมือง ได้จัดเตรียมโรงพยาบาลแม่แตง โรงพยาบาลมหาราชนครเชียงใหม่ และโรงพยาบาลนครพิงค์ เป็นโรงพยาบาลรับส่งต่อ, ภารกิจจังหวัดลําพูน วันที่ 17 มีนาคม มีทีมรถพยาบาลฉุกเฉินขั้นสูง (ALS) โรงพยาบาลป่าซางและโรงพยาบาลลําพูนร่วมดูแล ส่งต่อโรงพยาบาลลําพูน และหากเกินศักยภาพจะส่งต่อโรงพยาบาลมหาราชนครเชียงใหม่, ภารกิจจังหวัดน่าน วันที่ 17-18 มีนาคม มีทีม ALS โรงพยาบาลน่าน โรงพยาบาลสมเด็จพระยุพราชปัว และทีม Sky Doctor ดูแล, ภารกิจจังหวัดแพร่ วันที่ 18 มีนาคม มีทีม ALS โรงพยาบาลแพร่และโรงพยาบาลสองดูแล ส่งต่อโรงพยาบาลแพร่ หากเกินศักยภาพกรณีโรคหลอดเลือดสมอง โรคกล้ามเนื้อหัวใจขาดเลือดเฉียบพลัน จะส่งต่อโรงพยาบาลลําปาง
สําหรับภารกิจจังหวัดพะเยา วันที่ 18-19 มีนาคม มีทีม ALS โรงพยาบาลพะเยา โรงพยาบาลดอกคําใต้ โรงพยาบาลเชียงคํา โรงพยาบาลภูซาง โรงพยาบาลภูกามยาว โรงพยาบาลมหาวิทยาลัยพะเยา ดูแล โดยมีทีมรถพยาบาลฉุกเฉินระดับพื้นฐาน (BLS) จากเทศบาลเมืองพะเยา สาธารณสุขอําเภอเมือง โรงพยาบาลส่งเสริมสุขภาพตําบลในสังกัด อบจ.พะเยา เทศบาลตําลแม่กา และเทศบางตําบลจําปาหวาย ร่วมดูแล ส่งต่อโรงพยาบาลพะเยา หากเกินศักยภาพจะส่งต่อโรงพยาบาลเชียงรายประชานุเคราะห์และโรงพยาบาลลําปาง, ภารกิจจังหวัดเชียงราย วันที่ 19 มีนาคม มีการจัดระบบส่งต่อจากท่าอากาศยานแม่ฟ้าหลวงและโรงพยาบาลพาน มายังโรงพยาบาลเชียงรายประชานุเคราะห์ และภารกิจจังหวัดลําปาง วันที่ 19 มีนาคม มีการเตรียมโรงพยาบาลงาวและโรงพยาบาลลําปาง ร่วมดูแล
********************************************** 17 มีนาคม 2567
รัฐบาลไทย-ข่าวทำเนียบรัฐบาล-นายกฯ สวมเสื้อลายผ้าขาวม้า เยี่ยมชมการจำหน่ายผลิตภัณฑ์จากผ้าขาวม้า ณ เซ็นทรัล เฟสติวัล เชียงใหม่ ตามนโยบายรัฐบาลในการผลักดัน ต่อยอดสินค้าภูมิปัญญาท้องถิ่นผ่านห้างสรรพสินค้าชั้นนำ
วันอาทิตย์ที่ 17 มีนาคม 2567
17/03/2567
นายกฯ สวมเสื้อลายผ้าขาวม้า เยี่ยมชมการจําหน่ายผลิตภัณฑ์จากผ้าขาวม้า ณ เซ็นทรัล เฟสติวัล เชียงใหม่ ตามนโยบายรัฐบาลในการผลักดัน ต่อยอดสินค้าภูมิปัญญาท้องถิ่นผ่านห้างสรรพสินค้าชั้นนํา
นายกฯ สวมเสื้อลายผ้าขาวม้า เยี่ยมชมการจําหน่ายผลิตภัณฑ์จากผ้าขาวม้า ณ เซ็นทรัล เฟสติวัล เชียงใหม่ ตามนโยบายรัฐบาลในการผลักดัน ต่อยอดสินค้าภูมิปัญญาท้องถิ่นผ่านห้างสรรพสินค้าชั้นนํา สร้างรายได้ให้กับประชาชนในท้องถิ่นเพิ่มขึ้น
วันนี้ (17 มีนาคม 2567) เวลา 16.30 น. ณ เซ็นทรัล เฟสติวัล เชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ เดินทางมาเยี่ยมชมการจําหน่ายผลิตภัณฑ์จากผ้าขาวม้า เครื่องจักสานจากกระจูด และผ้าคราม ซึ่งเป็นการซื้อจากกลุ่มแม่บ้าน และชุมชนในจังหวัดต่าง ๆ ทั่วประเทศ เพื่อนํามาพัฒนาต่อยอดผลิตภัณฑ์สินค้าภูมิปัญญาท้องถิ่น ให้มีความสวยงาม หลากหลายรูปแบบ ทันสมัย ตรงกับความต้องการของผู้บริโภคตามนโยบายรัฐบาลในการผลักดันผลิตภัณฑ์ภูมิปัญญาท้องถิ่น เพื่อจําหน่ายให้กับลูกค้าชาวไทยและชาวต่างชาติ ผ่านห้างสรรพสินค้าชั้นนําต่าง ๆ สร้างรายได้ให้กับประชาชนท้องถิ่นเพิ่มขึ้น นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกฯ ได้สวมเสื้อลายผ้าขาวม้า เยี่ยมชมผลิตภัณฑ์ผ้าขาวม้า เซ็นทรัล เฟสติวัล เชียงใหม่ ซึ่งเป็นการผลักดันผลิตภัณฑ์ผ้าขาวม้า ภายใต้โครงการโครงการ “Thainess Station” สินค้าไทย ร่วมใจเพื่อชุมชน มุ่งต่อยอด และยกระดับสินค้าภูมิปัญญาท้องถิ่นไทย โดยนายกฯ เยี่ยมชมผลงานของนักศึกษาชั้นปีที่ 4 คณะวิจิตรศิลป์ สาขาศิลปะไทย มหาวิทยาลัยเชียงใหม่ ผลงานของนักศึกษามหาวิทยาลัยเชียงใหม่ เช่น เครื่องจักสานไม้ไผ่ ที่เป็นการนําลวดลายดอกพิกุลในงานจักสานไม้ไผ่มาใช้ในการออกแบบลวดลายสายและกระเป๋า ที่มีความผสมผสานกับงานหนังให้มีความทันสมัย รูปแบบปราสาทในเขตอําเภอสันป่าตอง จังหวัดเชียงใหม่ ที่มีเอกลักษณ์ของลายเส้นที่เกิดจากจินตนาการของสล่าในภาคเหนือตอนบน โดยได้นําลายเส้นที่มีเอกลักษณ์มาปรับใช้ให้ดูเข้ากับยุคสมัยให้มากที่สุดเน้นสีสันสดใสและลวดลายที่มีความน่ารัก
นายกฯ ยังได้ชมการจัดการงานหัตถกรรมผ้าฝ้ายทอมือซึ่งมีการดัดแปลงดีไซน์ใหม่เป็นปกคอเสื้อในรูปทรง Victoria ประยุกต์และประดับประดาด้วยดอกไม้มงคลหกชนิด ได้แก่ กุหลาบ จําปี พุฒซ้อน โบตั๋น เฟื่องฟ้า และดอกบัว โดยนายกฯ กล่าวชื่นชมผลงานผลิตภัณฑ์ของนักศึกษาพร้อมกับอวยพรให้จําหน่ายได้ จากนั้น นายกฯ เยี่ยมชมผลิตภัณฑ์สินค้าเกษตร ณ กาดของฝาก LANNASOUVENIR
สําหรับการผลักดันผลิตภัณฑ์จากผ้าขาวม้า วางจําหน่ายตามห้างสรรพสินค้าชั้นนําต่าง ๆ นั้น ได้เริ่มวางขายตั้งแต่วันที่ 15 มีนาคม 2567 เป็นต้นไป เช่น ศูนย์การค้าเซ็นทรัลในเครือ Central Group ทั้ง 5 สาขา เริ่มที่ ศูนย์การค้าเซ็นทรัลเวิลด์ โซน Eden ชั้น 1 ศูนย์การค้าเซ็นทรัลเชียงใหม่ ลานกิจกรรม ชั้น 1 ศูนย์การค้าเซ็นทรัลลาดพร้าว ชั้น 1 ศูนย์การค้าเซ็นทรัลพระราม 9 ชั้น 1 บริเวณ Customer Services และศูนย์การค้าเซ็นทรัลพระราม 3 ชั้น 1, ห้างสรรพสินค้าในเครือสยามพิวรรธน์ที่สยามพารากอน ชั้น M สยามเซ็นเตอร์ ชั้น G และ ไอคอนสยาม ชั้น 1 , ห้างสรรพสินค้าในเครือ The Mall Group ที่ Emsphere Emporium เดอะมอลล์ไลฟ์สโตร์ บางกะปิ และพื้นที่หน้ากูร์เมต์ สยามพารากอน , สนามบินสุวรรณภูมิ ในพื้นที่ของ King Power 2 จุด สนามบินดอนเมือง 1 จุด สนามบินภูเก็ต 1 และ King Power Downtown 4 จุด ที่รางน้ํา ศรีวารี พัทยา และภูเก็ต
รัฐบาลไทย-ข่าวทำเนียบรัฐบาล-คืบหน้าเหตุเด็กหญิง 13 ปี ถูกกระทำรุนแรงทางเพศ รพ.สุโขทัยจัดแพทย์และนักจิตวิทยาดูแลใกล้ชิด เตรียมส่งพบจิตแพทย์พรุ่งนี้
วันอาทิตย์ที่ 17 มีนาคม 2567
คืบหน้าเหตุเด็กหญิง 13 ปี ถูกกระทํารุนแรงทางเพศ รพ.สุโขทัยจัดแพทย์และนักจิตวิทยาดูแลใกล้ชิด เตรียมส่งพบจิตแพทย์พรุ่งนี้
สธ.เผยเหตุเด็กหญิงวัย 13 ปี ถูกกระทํารุนแรงทางเพศ ศูนย์พึ่งได้ (OSCC) ของโรงพยาบาลในพื้นที่ที่เกิดเหตุได้รับตัวเด็กเข้าสู่ระบบการรักษาพร้อมดูแลสภาพจิตใจทันที
สธ.เผยเหตุเด็กหญิงวัย 13 ปี ถูกกระทํารุนแรงทางเพศ ศูนย์พึ่งได้ (OSCC) ของโรงพยาบาลในพื้นที่ที่เกิดเหตุได้รับตัวเด็กเข้าสู่ระบบการรักษาพร้อมดูแลสภาพจิตใจทันที ล่าสุดส่งต่อรับการดูแลที่โรงพยาบาลสุโขทัย ขณะนี้อาการทางกายดีขึ้น ส่วนสภาพจิตใจมีนักจิตวิทยาคอยดูแลใกล้ชิด และจะส่งพบจิตแพทย์อีกครั้งในวันจันทร์นี้
วันนี้ (17 มีนาคม 2567) นายแพทย์โสภณ เอี่ยมศิริถาวร รักษาการในตําแหน่งผู้ตรวจราชการกระทรวงสาธารณสุข เขตสุขภาพที่ 2 เปิดเผยถึงกรณีมีข่าวเด็กหญิงอายุ 13 ปี ถูกกระทํารุนแรงทางเพศ ที่อําเภอบ้านด่านลานหอย จังหวัดสุโขทัย เมื่อวันที่ 14 มีนาคม 2567 ที่ผ่านมา ว่า ได้รับรายงานจาก นายแพทย์มงคล ลือชูวงศ์ รองนายแพทย์สาธารณสุขจังหวัดสุโขทัย ว่าหลังเกิดเหตุ โรงพยาบาลบ้านด่านลานหอย ได้รับตัวเด็กเข้าสู่กระบวนการดูแลรักษาโดยระบบศูนย์พึ่งได้ (OSCC) ซึ่งจะมีทีมสหวิชาชีพร่วมกันดูแล และต่อมาส่งต่อเข้ารับการรักษาที่โรงพยาบาลสุโขทัย
นายแพทย์โสภณ กล่าวต่อว่า ล่าสุดได้รับรายงานจากนายแพทย์มาโนช อู่วุฒิพงษ์ ผู้อํานวยการโรงพยาบาลสุโขทัย เรื่องความคืบหน้าการดูแลผู้ป่วยว่า อาการทางร่างกายดีขึ้น ส่วนสภาพจิตใจหลังได้รับการดูแลอย่างใกล้ชิดจากนักจิตวิทยา อาการดีขึ้นในระดับหนึ่ง โดยโรงพยาบาลสุโขทัยจะส่งตัวเด็กเข้าพบจิตแพทย์เพื่อประเมินโดยละเอียดอีกครั้งในวันจันทร์ที่ 18 มีนาคม นี้ ขณะที่โรงพยาบาลบ้านด่านลานหอย ได้ส่งทีมช่วยเหลือเยียวยาจิตใจผู้ประสบภาวะวิกฤต (MCATT) ลงพื้นที่ดูแลสภาพจิตใจของสมาชิกครอบครัวและญาติ ยังไม่พบปัญหาทางสุขภาพจิต ทั้งนี้ ได้วางแผนเยี่ยมติดตามประเมินสุขภาพจิตอีกครั้ง หลังผู้ป่วยเด็กกลับจากโรงพยาบาลแล้ว
********************************************** 17 มีนาคม 2567
รัฐบาลไทย-ข่าวทำเนียบรัฐบาล-โฆษกรัฐบาลเผย ข่าวดีกรมที่ดินประกาศพื้นที่สำนักงานที่ดินอิเล็กทรอนิกส์ใน 15 จังหวัด ประชาชนสามารถจดทะเบียนนิติกรรมออนไลน์จังหวัดไหนก็ได้ใน 15 จังหวัดนี้
วันอาทิตย์ที่ 17 มีนาคม 2567
17/03/2567
โฆษกรัฐบาลเผย ข่าวดีกรมที่ดินประกาศพื้นที่สํานักงานที่ดินอิเล็กทรอนิกส์ใน 15 จังหวัด ประชาชนสามารถจดทะเบียนนิติกรรมออนไลน์จังหวัดไหนก็ได้ใน 15 จังหวัดนี้
โฆษกรัฐบาลเผย ข่าวดีกรมที่ดินประกาศพื้นที่สํานักงานที่ดินอิเล็กทรอนิกส์ใน 15 จังหวัด ประชาชนสามารถจดทะเบียนนิติกรรมออนไลน์จังหวัดไหนก็ได้ใน 15 จังหวัดนี้ ตั้งเป้าทั่วทั้งประเทศในอนาคต
วันนี้ (17 มี.ค. 67) นายชัย วัชรงค์ โฆษกประจําสํานักนายกรัฐมนตรี ประชาสัมพันธ์ข้อมูลที่เป็นประโยชน์แก่ประชาชน โดยกรมที่ดินประกาศพื้นที่สํานักงานที่ดินอิเล็กทรอนิกส์ ใน 15 จังหวัด สามารถจดทะเบียนนิติกรรมออนไลน์ระหว่างกันได้ สะดวก ลดเวลา ลดการเดินทาง ตอบโจทย์ E-Government
โฆษกประจําสํานักนายกรัฐมนตรี กล่าวว่า กรมที่ดินจัดทําสํานักงานที่ดินอิเล็กทรอนิกส์ สามารถรถจดทะเบียนที่ดินต่างสํานักงานแบบออนไลน์ ได้แล้วใน 15 จังหวัด 102 สํานักงาน ได้แก่ ภาคเหนือ เชียงใหม่ ภาคตะวันตก เพชรบุรี ภาคใต้ สงขลา ภาคตะวันออกเฉียงเหนือ หนองคาย บึงกาฬ ขอนแก่น อุบลราชธานี และภาคกลาง กรุงเทพฯ นครปฐม ปทุมธานี นครนายก นนทบุรี สิงห์บุรี สมุทรปราการ และฉะเชิงเทรา
อาทิ ประชาชนสามารถยื่นคําขอจดทะเบียนนิติกรรมที่จังหวัดใดก็ได้ เสมือนไปยื่นคําขอที่สํานักงานที่ดินที่ที่ดินตั้งอยู่ เช่น หากจะซื้อที่ดินที่ตั้งอยู่จังหวัดเชียงใหม่ ผู้ซื้อกับผู้ขายสามารถยื่นคําขอซื้อขายที่ดินที่จังหวัดสงขลา กรุงเทพ หรือบึงกาฬ จังหวัดใดจังหวัดหนึ่งใน 15 จังหวัดก็ได้ เจ้าพนักงานที่ดินสามารถจดทะเบียนแบบออนไลน์ แล้วเสร็จภายใน 1 วันทําการ
“รัฐบาลตั้งใจพัฒนาแนวทางการทํางานเพื่อเพิ่มความสะดวกแก่ประชาชน นําเทคโนโลยีสารสนเทศ มาปรับปรุงการทํางาน เพื่อลดเวลา ลดการเดินทางของประชาชน โดยตั้งเป้าขยายสํานักงานอิเล็กทรอนิกส์ทั่วประเทศในอนาคต ตามแนวทางพัฒนา E-Goverment ของรัฐบาล” นายชัย กล่าว
รัฐบาลไทย-ข่าวทำเนียบรัฐบาล-รมว.ธรรมนัส ลงพื้นที่พะเยา มอบเงินสินเชื่อชะลอข้าวเปลือกนาปีให้ชาวนา 1.862 ล้านบาท
วันอาทิตย์ที่ 17 มีนาคม 2567
รมว.ธรรมนัส ลงพื้นที่พะเยา มอบเงินสินเชื่อชะลอข้าวเปลือกนาปีให้ชาวนา 1.862 ล้านบาท
รมว.ธรรมนัส ลงพื้นที่พะเยา มอบเงินสินเชื่อชะลอข้าวเปลือกนาปีให้ชาวนา 1.862 ล้านบาท ตามมาตรการช่วยเหลือชาวนาผู้ปลูกข้าว 66/67 หนุนกลไกสหกรณ์สร้างความเข้มแข็งเกษตรกรไทย
รมว.ธรรมนัส ลงพื้นที่พะเยา มอบเงินสินเชื่อชะลอข้าวเปลือกนาปีให้ชาวนา 1.862 ล้านบาท ตามมาตรการช่วยเหลือชาวนาผู้ปลูกข้าว 66/67 หนุนกลไกสหกรณ์สร้างความเข้มแข็งเกษตรกรไทย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานในพิธีมอบเงินตามโครงการสินเชื่อชะลอการขายข้าวเปลือกนาปี ฤดูกาลผลิตปี 2566/67 ตามมาตรการช่วยเหลือชาวนาผู้ปลูกข้าวผ่านสถาบันเกษตรกร ปี 2566/67 พร้อมมอบนโยบายของกระทรวงเกษตรและสหกรณ์เพื่อสร้างการรับรู้ให้แก่หัวหน้าส่วนราชการระดับพื้นที่และเกษตรกร และมอบโฉนดที่ดินเพื่อการเกษตรให้แก่เกษตรกร ในพื้นที่อําเภอเมืองพะเยา ดอกคําใต้ และภูซาง จํานวน 300 ราย โดยมีนายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ สหกรณ์การเกษตรเมืองพะเยา จํากัด อําเภอเมือง จังหวัดพะเยา
ทั้งนี้ ในปีการผลิต 2566/67 สหกรณ์การเกษตรเมืองพะเยา จํากัด ได้รวบรวมข้าวเปลือกของสมาชิกสหกรณ์และเกษตรกรทั่วไปในพื้นที่ จํานวน 24,280 ตัน มูลค่า 297,474,498.06 บาท โดยได้นําข้าวเปลือกเข้าร่วมโครงการตามมาตรการช่วยเหลือชาวนาผู้ปลูกข้าวผ่านสถาบันเกษตรกร โครงการสินเชื่อชะลอการขายข้าวเปลือกนาปี 4,653 ตัน จํานวนเงินกู้ 170,000,000 บาท โดยได้รับค่าฝากเก็บและรักษาคุณภาพข้าวเปลือก 6,979,500 บาท โดยเป็นค่าเก็บรักษาของสหกรณ์ตันละ 1,000 บาท เป็นเงิน 5,117,500 บาท สมาชิกสหกรณ์และเกษตรกรได้รับตันละ 500 บาท เป็นเงิน 1,862,000 บาท สมาชิกสหกรณ์และเกษตรกรทั่วไปได้รับประโยชน์ตามวัตถุประสงค์ของโครงการ จํานวน 1,014 ราย
“มาตรการเหล่านี้เป็นการช่วยเหลือพี่น้องชาวนา และเป็นการรักษาเสถียรภาพราคาข้าวเปลือก เพื่อให้เกษตรกรรวมทั้งสถาบันเกษตรกร ได้ชะลอการขายข้าวเปลือกเอาไว้ก่อน เพื่อรอราคาไม่ต้องรีบขายไปพร้อมกัน ซึ่งจะส่งผลทําให้ราคาตกต่ํา อย่างไรก็ตาม กระทรวงเกษตรฯ ให้ความสําคัญกับการยกระดับคุณภาพชีวิตของเกษตรกรให้ดีขึ้น ซึ่งการเพิ่มรายได้ให้เกษตรกรนั้น จะต้องมีความเข้าใจในเรื่องตลาดนํา มีความรู้เชิงธุรกิจ พร้อมเรียนรู้และเข้าถึงนวัตกรรมและเทคโนโลยีสมัยใหม่ เพื่อเพิ่มประสิทธิภาพในการผลิตสินค้าเกษตร อีกทั้งการสร้างความเข้มแข็งให้เกษตรกรก็เป็นสิ่งสําคัญ ซึ่งกลไกที่จะช่วยให้เกษตรกรรวมกลุ่มได้เข้มแข็งคือขบวนการสหกรณ์ ดังนั้นสหกรณ์ต้องมีความเข้มแข็งเพื่อเป็นที่พึ่งของพี่น้องสมาชิกและเกษตรกรต่อไป” ร้อยเอก ธรรมนัส กล่าว
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา หารือคณะทำงานขับเคลื่อนจิตอาสาของ สปอ. เคาะแผนการดำเนินกิจกรรมจิตอาสา  พร้อมแนะเป็นจิตอาสาเชิงรุกเมื่อเกิดภาวะฉุกเฉินจากการประกอบกิจการ
วันอาทิตย์ที่ 10 มีนาคม 2567
10/03/2567
​รองปลัดฯ ณัฏฐิญา หารือคณะทํางานขับเคลื่อนจิตอาสาของ สปอ. เคาะแผนการดําเนินกิจกรรมจิตอาสา  พร้อมแนะเป็นจิตอาสาเชิงรุกเมื่อเกิดภาวะฉุกเฉินจากการประกอบกิจการ
​รองปลัดฯ ณัฏฐิญา หารือคณะทํางานขับเคลื่อนจิตอาสาของ สปอ. เคาะแผนการดําเนินกิจกรรมจิตอาสา  พร้อมแนะเป็นจิตอาสาเชิงรุกเมื่อเกิดภาวะฉุกเฉินจากการประกอบกิจการ ดูแลสิ่งแวดล้อมและการพัฒนาคุณภาพชีวิตของประชาชน​
วันที่ 8 มีนาคม 2567 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานการประชุมคณะทํางานขับเคลื่อนงานจิตอาสาของสํานักงานปลัดกระทรวงอุตสาหกรรม (สปอ.) และพิจารณาแผนการดําเนินการกิจกรรมดูแลสิ่งแวดล้อม 4 ด้าน เพื่อพัฒนาคุณภาพชีวิตที่ดีของประชาชน โดยมีนายสุรพล ชามาตย์ ที่ปรึกษาปลัดกระทรวงอุตสาหกรรม และคณะทํางานฯ เข้าร่วมด้วย ณ ห้องประชุมชุณหะวัณ ชั้น 3 อาคาร สปอ.
ที่ประชุมได้ร่วมกันพิจารณาแผนการดําเนินการกิจกรรมจิตอาสา ตามมาตรการ 4 ด้าน ดิน น้ํา ลม ไฟ ที่กระทรวงอุตสาหกรรม (อก.) ได้ร่วมกับภาคีเครือข่าย ผู้ประกอบการโรงงานอุตสาหกรรม และชุมชนโดยรอบโรงงานอุตสาหกรรม สร้างความร่วมมือให้ภาคอุตสาหกรรม มีความรับผิดชอบต่อสังคมและสามารถอยู่คู่กับชุมชนได้อย่างยั่งยืน ผ่านกิจกรรมต่างๆ อาทิ กิจกรรมจิตอาสาฟื้นฟูดินพัฒนาพื้นที่ปลูกอ้อยจํานวน 100,000 ไร่ กิจกรรมปรับปรุงดินจากกากอุตสาหกรรม เพื่อนําไปเป็นวัตถุดิบทําปุ๋ย หรือทํา EM Ball กิจกรรมดูแลคลอง 72 สาย สร้างฝายชะลอน้ํา 72 ฝาย ขุมน้ําเหมืองช่วยภัยแล้ง กิจกรรมส่งเสริมปลูกป่าชายเลนเพื่อลดคาร์บอน 5) กิจกรรมดูแลระบบไฟฟ้าศาสนสถาน พรัอมทั้งได้กําหนดแผนการดําเนินงานจิตอาสาสําหรับวันข้าราชการพลเรือน ประจําปี 2567 โดยให้มีกิจกรรมบริจาคโลหิต โดยคณะทํางานฯ จะนําเสนอเสนอร่างแผนการดําเนินงาน ต่อคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน กระทรวงอุตสาหกรรม​ ต่อไป
นอกจากนี้ รองปลัดฯ ณัฏฐิญา ยังได้เสนอแนะให้คณะทํางานฯ พิจารณากิจกรรมจิตอาสาที่สามารถดําเนินการ​เพื่อเยียวยาประชาชน/สังคมเมื่อ โดยรอบสถานประกอบกิจการหลังเกิดเหตุภาวะฉุกเฉินจากการประกอบกิจการต่างๆ อาทิเช่น การดูแลดินพื้นที่ทํากินของประชาชน การดูแลลําน้ําคูคลองที่กระทบต่อการอุปโภค​และบริโภค โดยให้ร่วมกับหน่วยงานต่างๆ ของ อก. และหน่วยงานภาคีเครือข่าย เพื่อดูแลสิ่งแวดล้อม เยียวยาและพัฒนาคุณภาพชีวิตที่ดีของประชาชนต่อไป
รัฐบาลไทย-ข่าวทำเนียบรัฐบาล-ยันการใช้งบประมาณของทำเนียบเป็นไปตามแผนและความจำเป็นของราชการ
วันอาทิตย์ที่ 10 มีนาคม 2567
10/03/2567
ยันการใช้งบประมาณของทําเนียบเป็นไปตามแผนและความจําเป็นของราชการ
รองเลขาธิการนายกรัฐมนตรี ฝ่ายบริหาร น.ส.นัทรียา  ชี้แจงการใช้งบประมาณของทําเนียบเป็นไปตามแผนและความจําเป็นของราชการ
วันที่ 10 มีนาคม 2567 รองเลขาธิการนายกรัฐมนตรี ฝ่ายบริหาร (น.ส.นัทรียา ทวีวงศ์) ชี้แจงกรณีมีการวิจารณ์ต่อแผนงานงบประมาณของสํานักเลขาธิการนายกรัฐมนตรี โดยเฉพาะเรื่อง งบประมาณลงทุน เรื่อง ระบบ IT และการปรับปรุงซ่อมแซมสถานที่นั้น เพื่อความเข้าใจที่ถูกต้อง ขอยืนยันว่า ระบบ Cyber Security สําหรับระบบเทคโนโลยีสารสนเทศ นั้น เป็นไปตามแผนงานดิจิทัล ที่ได้จัดทําโครงการมาตั้งแต่ ปี 2565 และมาผ่านงบประมาณ ปี 2567 เพื่อเป็นระบบป้องกันการคุกคามทางไซเบอร์ ซึ่งเป็นเรื่องสําคัญทั้งในด้านความมั่นคงและความปลอดภัยของระบบฐานข้อมูลรัฐบาล และเป็นไปตามแผนงานดิจิทัล ที่รอบคอบและรัดกุม สําหรับอุปกรณ์ที่ติดตั้ง จะติดตั้งเป็นชุด จํานวน 2 ชุด เพื่อให้มีความเสถียรภาพ หากชุดใดชุดหนึ่งเสีย อุปกรณ์อีกชุด สามารถทํางานทดแทนได้ทันที เพื่ออุดช่องโหว่ไม่ให้เกิดความเสียหายที่ยากเกินจะแก้ไข
สําหรับงบประมาณปรับปรุงสถานที่ เป็นไปตามระยะเวลาของการใช้งานที่ต้องมีการเปลี่ยนและปรับปรุงของสถานที่ราชการ โดยเฉพาะทําเนียบรัฐบาล ที่เป็นสถานที่สําคัญในการบริหารและภาพลักษณ์ของประเทศ รวมทั้ง หลายอาคารได้ขึ้นทะเบียนของกรมศิลปากร ที่จะต้องเป็นไปตามข้อ ระเบียบในการปรับปรุงซ่อมแซมด้วย ทั้งนี้ ในการดําเนินการของบประมาณ เป็นไปตามระเบียบ เหตุผลความจําเป็น และกรอบวงเงินที่ผ่านการพิจารณาอย่างถี่ถ้วน
รัฐบาลไทย-ข่าวทำเนียบรัฐบาล-“พัชรวาท” มอบรางวัลนักวิ่ง D run for life 2024 เขาใหญ่​ เพื่อผู้พิทักษ์ป่า​ กระตุ้นจิตสำนึกรักษ์ผืนป่ามรดกโลก
วันอาทิตย์ที่ 10 มีนาคม 2567
“พัชรวาท” มอบรางวัลนักวิ่ง D run for life 2024 เขาใหญ่​ เพื่อผู้พิทักษ์ป่า​ กระตุ้นจิตสํานึกรักษ์ผืนป่ามรดกโลก
“พัชรวาท” มอบรางวัลนักวิ่ง D run for life 2024 เขาใหญ่​ เพื่อผู้พิทักษ์ป่า​ กระตุ้นจิตสํานึกรักษ์ผืนป่ามรดกโลก
“พัชรวาท” มอบรางวัลนักวิ่ง D run for life 2024 เขาใหญ่​ เพื่อผู้พิทักษ์ป่า​ กระตุ้นจิตสํานึกรักษ์ผืนป่ามรดกโลก
วันที่ 10 มีนาคม​ 2567 เวลา​ 08.00 น.​ พล.ต.อ.พัชรวาท วงษ์สุวรรณ รองนายกรัฐมนตรี​ และรัฐมนตรีว่าการกระทรวงทรัพยากรธรรมชาติและสิ่งแวดล้อม​ เป็นประธานในพิธีมอบรางวัล​ กิจกรรมวิ่งเพื่อการกุศล D Run For Life 2024 มรดกโลกซีรีส์รัน โครงการ World Heritage Series Run 2024 เส้นทางแรก ดงพญาเย็น-เขาใหญ่ วิ่งเพื่อผู้พิทักษ์ป่า มินิมาราธอนระยะ 10 กิโลเมตร แฟมิลี่รันระยะ 5 กิโลเมตร และ 2 กิโลเมตร​ พร้อมมอบสิ่งของเครื่องอุปโภค – บริโภค ให้แก่เจ้าหน้าที่​อุทยานแห่งชาติเขาใหญ่​ และปลูก “ต้นบุนนาค​” เป็นที่ระลึก​ โดยมี ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม​ นายอรรถพล​ เจริญชันษา​ อธิบดีกรมอุทยานแห่งชาติ​ สัตว์ป่า​ และพันธุ์พืช​ ตลอดจนนักวิ่งและสื่อมวลชนเข้าร่วมกิจกรรม​ ณ​ อุทยานแห่งชาติเขาใหญ่​
กิจกรรมวิ่งมินิมาราธอน D run for life 2024 เขาใหญ่มินิมาราธอน​ เพื่อผู้พิทักษ์ป่า (เส้นทางแรก ดงพญาเย็น-เขาใหญ่) จัดขึ้นเพื่อส่งเสริมการสร้างเสริมสุขภาพให้กับประชาชนผ่านการการวิ่งออกกําลังกาย ท่ามกลางทัศนียภาพที่สวยงามของผืนป่ามรดกโลก อุทยานแห่งชาติเขาใหญ่ และยังเป็นการปลุกจิตสํานึกให้ช่วยกันพิทักษ์ป่า กระตุ้นให้ทุกคนมีจิตใจตระหนักและรักษาสิ่งแวดล้อมอย่างยั่งยืน​ ตลอดจนเป็นกิจกรรมสาธารณประโยชน์ ในการหารายได้สมทบทุนช่วยเหลือผู้พิทักษ์ป่า โดยมีกําหนดจัดวิ่งในพื้นที่มรดกโลก​ ได้แก่ 1) กลุ่มป่าดงพญาเย็น-เขาใหญ่ 2) อุทยานแห่งชาติแก่งกระจาน 3) นครประวัติศาสตร์พระนครศรีอยุธยา และ 4) อุทยานประวัติศาสตร์ศรีเทพ จ.เพชรบูรณ์
รัฐบาลไทย-ข่าวทำเนียบรัฐบาล-ชาวสตูล 2,000 คน รับบริการรักษากับแพทย์เฉพาะทาง 21 คลินิก ในโครงการพาหมอไปหาประชาชน เฉลิมพระเกียรติฯ
วันอาทิตย์ที่ 10 มีนาคม 2567
ชาวสตูล 2,000 คน รับบริการรักษากับแพทย์เฉพาะทาง 21 คลินิก ในโครงการพาหมอไปหาประชาชน เฉลิมพระเกียรติฯ
จังหวัดสตูล จัดโครงการพาหมอไปหาประชาชน เฉลิมพระเกียรติพระบาทสมเด็จพระเจ้าอยู่หัวฯ ที่ อําเภอละงู “หมอชลน่าน” เปิดคลินิกแพทย์เฉพาะทาง 21 คลินิก ดูแลประชาชนประมาณ 2,000 คน เผย เข้าสู่สัปดาห์ที่ 8 จัดบริการไปแล้ว 22 ครั้ง ช่วยประชาชนเข้าถึงการรักษากว่า 1
วันนี้ (10 มีนาคม 2567) ที่ มหาวิทยาลัยราชภัฏสงขลา วิทยาเขตสตูล อําเภอละงู จังหวัดสตูลนายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีเปิด “โครงการพาหมอไปหาประชาชน” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคล
เฉลิมพระชนมพรรษาครบ 6 รอบ28 กรกฎาคม 2567 โดยมี นายแพทย์โอภาส การย์กวินพงศ์ ปลัดกระทรวงสาธารณสุข นายศักระ กปิลกาญจน์
ผู้ว่าราชการจังหวัดสตูล นายแพทย์ชัยรัตน์ ลําโป นายแพทย์สาธารณสุขจังหวัดสตูล และคณะผู้บริหาร ร่วมพิธี
นายแพทย์ชลน่านกล่าวว่า โครงการพาหมอไปหาประชาชนเฉลิมพระเกียรติฯ มุ่งหวังให้ประชาชนในพื้นที่ห่างไกล ทุรกันดาร ได้มีโอกาสเข้าถึงการตรวจคัดกรองโรคที่สําคัญโดยแพทย์เฉพาะทาง และได้รับการรักษาโรคในระยะเริ่มต้นอย่างทันท่วงที ช่วยลดการป่วยและการเสียชีวิต โดยเน้นการจัดคลินิกบริการที่สอดคล้องตามปัญหาและบริบทของพื้นที่ ขณะนี้ดําเนินการต่อเนื่องเข้าสู่สัปดาห์ที่ 8 ได้จัดหน่วยแพทย์เฉพาะทางบริการประชาชนไปแล้ว 22 ครั้ง มีประชาชนได้รับบริการตรวจรักษา 108,167 ราย และทําหัตถการเฉพาะทาง 5,547 ราย
สําหรับในสัปดาห์นี้ กําหนดจัดบริการใน 3 จังหวัดคือ อําเภอเชียงดาว จังหวัดเชียงใหม่, อําเภอแม่ระมาด จังหวัดตาก และในวันนี้ที่ อําเภอละงู จังหวัดสตูล ซึ่งมีบริการคลินิกเฉพาะทางถึง 21 คลินิก ได้แก่ 1.คัดกรองมะเร็งตับ มะเร็งท่อน้ําดี 2.คัดกรองมะเร็งเต้านม 3.คัดกรองมะเร็งลําไส้ใหญ่ ลําไส้ตรง 4.คลินิกตาในเด็กและผู้สูงอายุ 5.คัดกรองมะเร็งปากมดลูก 6.ทันตกรรม 7.กระดูกและข้อ 8.คัดกรองวัณโรค 9.คลินิกสุขภาพเกษตรกร 10.แพทย์แผนไทย 11.แพทย์แผนจีน 12.สุขภาพจิต 13.หมอยาพบประชาชน 14.บริการฉีดวัคซีนป้องกันโรคไข้หวัดใหญ่ 15.พัฒนาการเด็ก 16.อัลตราซาวด์ 17.คลินิกตรวจหลอดเลือดแดงใหญ่ที่คอ (Carotid duplex ultrasound)18.ตรวจหัวใจด้วยคลื่นเสียงสะท้อนความถี่สูง (Echocardiogram) 19.โรคผิวหนัง 20.ฟื้นฟูสมรรถภาพ (ขาเทียม) และ 21.ตรวจมะเร็งเต้านมด้วยรถแมมโมแกรมเคลื่อนที่ คาดว่าจะมีประชาชนเข้ารับบริการประมาณ 2,000 คน
**********************************10 มีนาคม 2567
รัฐบาลไทย-ข่าวทำเนียบรัฐบาล-​คณะกรรมการตรวจสอบและประเมินผลประจำกระทรวง (ค.ต.ป.อก.) ลงพื้นที่สุราษฏร์ธานี ตรวจเยี่ยมการดำเนินงานโครงการต่างๆ ของกระทรวง
วันอาทิตย์ที่ 10 มีนาคม 2567
10/03/2567
​คณะกรรมการตรวจสอบและประเมินผลประจํากระทรวง (ค.ต.ป.อก.) ลงพื้นที่สุราษฏร์ธานี ตรวจเยี่ยมการดําเนินงานโครงการต่างๆ ของกระทรวง
​คณะกรรมการตรวจสอบและประเมินผลประจํากระทรวง (ค.ต.ป.อก.) ลงพื้นที่สุราษฏร์ธานี ตรวจเยี่ยมการดําเนินงานโครงการต่างๆ ของกระทรวง
วันที่ 8 มีนาคม 2567 เวลา 11.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ในฐานะกรรมการและเลขานุการคณะกรรมการตรวจสอบและประเมินผลประจํากระทรวง (ค.ต.ป.อก.) และคณะ ลงพื้นที่จังหวัดสุราษฎร์ธานี ตรวจติดตามความก้าวหน้าการดําเนินงานโครงการของกระทรวงอุตสาหกรรม ประจําปีงบประมาณ พ.ศ.2567 ณ ศูนย์ส่งเสริมอุตสาหกรรมภาคที่ 10 2567 โดยมีนายโดม ถนอมบูรณ์ ผู้อํานวยการศูนย์ส่งเสริมอุตสาหกรรมภาคที่ 10 และเจ้าหน้าที่ให้การต้อนรับและนําเสนอรายละเอียด ตามประเด็นการตรวจสอบ และประเมินผลของ ค.ต.ป.อก. ประจําปีงบประมาณ พ.ศ. 2567 ตามประเด็นการตรวจสอบ และประเมินผลตามภารกิจกระทรวงในส่วนภูมิภาค และได้ติดตาม 1. โครงการเพิ่มความสามารถในการแข่งขัน ของวิสาหกิจไทยด้วยดิจิทัล 2. โครงการส่งเสริมเกษตรอุตสาหกรรมครบวงจร โดยมี นายวิฑูรย์ สิมะโชคดี ประธานกรรมการ ค.ต.ป.อก. นายอุดม วงศ์วิวัฒน์ไชย นางสาวนิสากร จึงเจริญธรรม นางรัชดา อิสระเสนารักษ์ กรรมการ ค.ต.ป.อก. นางสาวสุภัตรา เปี่ยมวัตถาภรณ์และนางสาวกองประภา นครังสุ กรรมการและผู้ช่วยเลขานุการ ค.ต.ป.อก. เข้าร่วม
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ประชุม ครม.สัญจร กลุ่มจังหวัดภาคเหนือตอนบน 2 (พะเยา เชียงราย น่าน และแพร่) อก. มีโครงการตามข้อเสนอของกรอ. จ.แพร่
วันอังคารที่ 19 มีนาคม 2567
19/03/2567
รัฐมนตรีฯ พิมพ์ภัทรา ประชุม ครม.สัญจร กลุ่มจังหวัดภาคเหนือตอนบน 2 (พะเยา เชียงราย น่าน และแพร่) อก. มีโครงการตามข้อเสนอของกรอ. จ.แพร่
รัฐมนตรีฯ พิมพ์ภัทรา ประชุม ครม.สัญจร กลุ่มจังหวัดภาคเหนือตอนบน 2 (พะเยา เชียงราย น่าน และแพร่) อก. มีโครงการตามข้อเสนอของกรอ. จ.แพร่ ขอรับการผลักดันก่อสร้างศูนย์นวัตกรรมการเรียนรู้และออกแบบเฟอร์นิเจอร์ไม้สักแห่งประเทศไทย วงเงิน 270 ล้านบาท
วันนี้ (19 มีนาคม 2567) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ร่วมการประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 กลุ่มจังหวัดภาคเหนือตอนบน 2 (พะเยา เชียงราย น่าน และแพร่) โดยมีนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธาน และมีคณะรัฐมนตรี (ครม.) เข้าร่วมประชุมและได้สวมเสื้อลาย “ดอกสารภี” และผ้าคล้องคอ “ลายนกยูง” ซึ่งเป็นเอกลักษณ์เด่นของจังหวัดพะเยา ณ บริเวณหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา
ในส่วนของกระทรวงอุตสาหกรรมมีโครงการตามข้อเสนอของคณะกรรมการร่วมภาครัฐและเอกชนเพื่อแก้ไขปัญหาทางเศรษฐกิจ (กรอ.) จังหวัดแพร่ ที่ขอรับการผลักดันจากกระทรวงฯ ในโครงการก่อสร้างศูนย์นวัตกรรมการเรียนรู้และออกแบบเฟอร์นิเจอร์ไม้สักแห่งประเทศไทย ในวงเงินงบประมาณ 270 ล้านบาท ในพื้นที่ตําบลร่องกาศ อําเภอสูงเม่น จังหวัดแพร่ โดยใช้ระยะเวลาดําเนินโครงการในปี 2568 - 2571
นอกจากนี้ ครม. ได้สวมเสื้อ “ผ้าลายดอกสารภี เป็นผ้าฝ้ายสีธรรมชาติ ย้อมจากครั่งได้สีชมพูเข้มอมม่วง แต่งด้วยลายดอกสารภีซึ่งเป็นต้นไม้ประจําจังหวัดพะเยา พื้นลายสีขาวงาช้างยกดอกสารภีด้วยเส้นฝ้ายที่ย้อมจากครั่ง (สีชมพูอมม่วง) ริมแต่งด้วยลายเกล็ดพญานาคสีขาวงาช้าง เป็นดอกไม้ประจําจังหวัดพะเยา โดยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระราชทานเป็นพันธุ์ไม้สิริมงคลในท้องที่จังหวัดพะเยา สําหรับผ้าคล้องคอที่ระลึกโอกาสการประชุมคณะรัฐมนตรีสัญจร จังหวัดพะเยา ออกแบบโดย อ.ดร.อธิวัฒน์ ชื่นวุฒิ ศิลปินนักออกแบบอิสระ ผู้ออกแบบฉลองพระองค์สมเด็จพระสันตะปาปาฟรานซิสในหลายวาระโอกาส และครั้งหนึ่งเป็นของทูลพระขวัญอย่างเป็นทางการของรัฐบาลไทย วโรกาสสมเด็จพระสันตะปาปาฟรานซิสเสด็จพระราชดําเนินเยือนราชอาณาจักรไทยอย่างเป็นทางการ ในโอกาสความสัมพันธ์ทางการทูตนครรัฐวาติกัน-ราชอาณาจักรไทย 50 ปี วัสดุคือผ้าฝ้ายทอมือจังหวัดพะเยาสีครีมขาว ผ้าปะเชิงสีทองและสีบานเย็นสีประจําจังหวัด ปักลวดลายดอกสารภีดอกไม้ประจําจังหวัดพะเยา ตราประจําจังหวัดพะเยาและนกยูงพะเยา”
รัฐบาลไทย-ข่าวทำเนียบรัฐบาล-นายกฯ เผยเตรียมนัดประชุม คกก. ดิจิทัล ใน 1 - 2 สัปดาห์นี้ ก่อนนำผลการประชุมเข้าสู่ที่ประชุม คกก.ชุดใหญ่
วันอังคารที่ 19 มีนาคม 2567
นายกฯ เผยเตรียมนัดประชุม คกก. ดิจิทัล ใน 1 - 2 สัปดาห์นี้ ก่อนนําผลการประชุมเข้าสู่ที่ประชุม คกก.ชุดใหญ่
นายกฯ เผยเตรียมนัดประชุม คกก. ดิจิทัล ใน 1 - 2 สัปดาห์นี้ ก่อนนําผลการประชุมเข้าสู่ที่ประชุม คกก.ชุดใหญ่
วันนี้ (19 มี.ค. 67) เวลา 11.30 น. ณ บริเวณด้านหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์หลังการประชุมคณะรัฐมนตรีสัญจรนอกพื้นที่อย่างเป็นทางการ ครั้งที่ 2/2567 ระหว่างวันที่ 18 - 19 มีนาคม 2567 ณ จังหวัดพะเยา ว่า เตรียมนัดประชุมคณะกรรมการนโยบายโครงการเติมเงิน 10,000 บาท ผ่านดิจิทัลวอลเล็ต ในอีก 1-2 สัปดาห์ข้างหน้า โดยจะมีการรวบรวมข้อมูลจากอนุกรรมการทุกฝ่ายและข้อเสนอแนะทั้งหมด ทั้งนี้ จะต้องนําผลการหารือจากอนุกรรมการมาหารือกับพรรคร่วมรัฐบาลก่อนจะนําเข้าสู่ที่ประชุมคณะกรรมการชุดใหญ่ โดยนายกฯ ยืนยันว่า ประชาชนยังมีความหวังว่า จะได้เงินจากโครงการนี้
รัฐบาลไทย-ข่าวทำเนียบรัฐบาล-รมช. ไชยา รับฟังข้อเรียกร้องของเกษตรกรในพื้นที่จังหวัดพะเยา
วันจันทร์ที่ 18 มีนาคม 2567
รมช. ไชยา รับฟังข้อเรียกร้องของเกษตรกรในพื้นที่จังหวัดพะเยา
รมช. ไชยา รับฟังข้อเรียกร้องของเกษตรกรในพื้นที่จังหวัดพะเยา เร่งพัฒนาสหกรณ์โคขุนดอกคําใต้ให้ได้มาตรฐาน ต่อยอดส่งสินค้าปศุสัตว์สู่โมเดิร์นเทรด
เมื่อวันที่ 18 มีนาคม 2567 เวลา 15.00 น. นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมการดําเนินงานและโรงงานแปรรูป ณ สหกรณ์โคขุนดอกคําใต้ จํากัด อําเภอดอกคําใต้ จังหวัดพะเยา โดยมี นายอภัย สุทธิสังข์ รองปลัดกระทรวงเกษตรและสหกรณ์ ผู้บริหารและเจ้าหน้าที่สังกัดกระทรวงเกษตรและสหกรณ์ และหน่วยงานส่วนจังหวัด รอต้อนรับในพื้นที่ สําหรับวันนี้ รมช. ไชยา ได้มารับทราบปัญหาการดําเนินงานของสหกรณ์ฯ และให้กําลังใจ รวมถึงรับฟังข้อเรียกร้องของเกษตรกรผู้เลี้ยงปศุสัตว์ในพื้นที่ เพื่อให้เกษตรกรสามารถดํารงชีพและมีรายได้เพิ่มขึ้น ตามนโยบายของรัฐบาลภายใต้การนําของนายกรัฐมนตรี (นายเศรษฐา ทวีสิน) ให้เกษตรกีมีรายได้เพิ่มขึ้น 3 เท่า ในระยะเวลา 4 ปี
รัฐมนตรีช่วยฯ ไชยา กล่าวว่า วันนี้มารับฟังปัญหาของเกษตรกรผู้เลี้ยงแม่พันธุ์โคขุนของสหกรณ์โคขุนดอกคําใต้ จํากัด โดยรับทราบ 2 ประเด็น ประเด็นแรก สหกรณ์ฯ ได้ขอสินเชื่อจากโครงการธุรกิจชุมชนสร้างไทย เป็นโครงการที่ธนาคารเพื่อการเกษตรและสหกรณ์การเกษตร (ธ.ก.ส.) ปล่อยกู้ให้กับธุรกิจชุมชนด้วยอัตราดอกเบี้ยร้อยละ 0.01 โดยคงอัตราดอกเบี้ยเป็นระยะเวลา 3 ปี ซึ่งปัจจุบันได้พ้นระยะแล้วดอกเบี้ยจึงปรับขึ้นถึงร้อยละ 8.125 ซึ่งไม่เพียงแต่สหกรณ์โคขุนดอกคําใต้ที่ได้รับผลกระทบ แต่กลุ่มเกษตรกรอื่น ๆ ต่างได้รับผลกระทบเช่นกัน ซึ่งในส่วนนี้จะนําเรียนในที่ประชุม ครม. ให้ส่วนที่เกี่ยวข้องมาร่วมกันแก้ปัญหาต่อไป และประเด็นที่ 2 สถานการณ์ของสหกรณ์ฯ ที่ต้องการขอใช้พื้นที่ราชพัสดุ ซึ่งกระบวนการที่สหกรณ์ฯ ต้องการดําเนินธุรกิจตั้งแต่ต้นน้ํา กลางน้ํา ปลายน้ําจึงประสบปัญหาด้านการใช้พื้นที่ รวมถึงการแปรรูปผลิตภัณฑ์ปศุสัตว์ยังไม่ได้รับการรับรองที่ต้องใช้การบูรณาการจากองค์การปกครองส่วนท้องถิ่น กระทรวงมหาดไทย กรมธนารักษ์ กระทรวงการคลัง รวมถึงกรมปศุสัตว์ กระทรวงเกษตรฯ ในการทํางานร่วมกัน เพื่อช่วยเหลือพี่น้องเกษตรกรให้มีโรงงานแปรรูปมีมาตรฐาน มีใบอนุญาต สามารถต่อยอดการค้านําสินค้าเข้าโมเดิร์นเทรดทําให้สินค้ามีราคาสูงขึ้น
นอกจากนี้ รมช.ไชยา ขอให้กําลังพี่น้องเกษตรกรทุกภาคส่วน ที่กําลังประสบปัญหาต้นทุนอาหารสัตว์มีราคาสูง ซึ่งได้มอบหมายให้ศูนย์วิจัยและพัฒนาอาหารสัตว์ ที่อยู่ภายใต้กรมปศุสัตว์ สังกัดกระทรวงเกษตรฯ พัฒนาศูนย์ให้เป็นโมเดลให้กลุ่มเกษตรกรสามารถผลิตอาหารสัตว์ โดยปลูกแปลงหญ้า ข้าวโพด และถั่วเหลืองเอง เพื่อลดการนําเข้า ลดการพึ่งพาภาคเอกชน และสามารถทําอาหารสัตว์ไปจําหน่ายให้พี่น้องสหกรณ์ในราคาที่เหมาะสม ให้พี่น้องเกษตรกรพึ่งพาตนเองได้ และมีรายได้เพิ่มมากขึ้นอีกด้วย
รัฐบาลไทย-ข่าวทำเนียบรัฐบาล-​นายกฯ ย้ำ รัฐบาลไม่ได้นิ่งนอนใจสถานการณ์ฝุ่นภาคเหนือ  เชื่อทุกคนรู้หน้าที่  เผยไม่ประกาศพื้นที่ภัยพิบัติ ไม่ได้ห่วงนักท่องเที่ยว แต่เป็นห่วงประชาชนได้รับผลกระทบ - การค้า
วันอังคารที่ 19 มีนาคม 2567
19/03/2567
​นายกฯ ย้ํา รัฐบาลไม่ได้นิ่งนอนใจสถานการณ์ฝุ่นภาคเหนือ  เชื่อทุกคนรู้หน้าที่  เผยไม่ประกาศพื้นที่ภัยพิบัติ ไม่ได้ห่วงนักท่องเที่ยว แต่เป็นห่วงประชาชนได้รับผลกระทบ - การค้า
​นายกฯ ย้ํา รัฐบาลไม่ได้นิ่งนอนใจสถานการณ์ฝุ่นภาคเหนือ  เชื่อทุกคนรู้หน้าที่  เผยไม่ประกาศพื้นที่ภัยพิบัติ ไม่ได้ห่วงนักท่องเที่ยว แต่เป็นห่วงประชาชนได้รับผลกระทบ - การค้า
นายกฯ ย้ํา รัฐบาลไม่ได้นิ่งนอนใจสถานการณ์ฝุ่นภาคเหนือ เชื่อทุกคนรู้หน้าที่ เผยไม่ประกาศพื้นที่ภัยพิบัติ ไม่ได้ห่วงนักท่องเที่ยว แต่เป็นห่วงประชาชนได้รับผลกระทบ - การค้า
วันนี้ (19 มี.ค. 67) เวลา 11.30 น. ณ บริเวณด้านหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์หลังการประชุมคณะรัฐมนตรีสัญจรนอกพื้นที่อย่างเป็นทางการ ครั้งที่ 2/2567 ระหว่างวันที่ 18 - 19 มีนาคม 2567 ณ จังหวัดพะเยา ว่า ในที่ประชุมไม่ได้มีการพูดคุยเรื่องของสถานการณ์ฝุ่น หลังจากที่เมื่อคืนนี้จังหวัดพะเยามีฝนตก เพราะทุกคนทราบหน้าที่ดีอยู่แล้ว ซึ่งฝนตกลงมา ก็น่าจะดีขึ้น และเรายังคงต้องทํางานกันต่อไป
ส่วนความเชื่อมั่นของนักท่องเที่ยวในช่วงเทศกาลสงกรานต์ถึงสถานการณ์ฝุ่นนั้น นายกรัฐมนตรี ระบุว่า รัฐบาลทําอยู่แล้ว ส่วนเรื่องการไม่ประกาศให้พื้นที่ภาคเหนือเป็นภัยพิบัตินั้น ที่บอกว่าไม่ประกาศเพราะเป็นห่วงเรื่องนักท่องเที่ยว ที่จริงไม่ใช่ เราเป็นห่วงประชาชน เพราะยังมีเรื่องของการค้าขายภายในที่จะกระทบทั้งหมด และมันมีการประกาศค่ามาตรฐานสากลของปริมาณค่าฝุ่นอยู่แล้ว อีกทั้ง สิ่งที่รัฐบาลทําอยู่ปัจจุบันก็ช่วยบรรเทาพอสมควร จากปีที่แล้วจนถึงปีนี้ บางพื้นที่ค่าเฉลี่ยลดลงไป 1 ใน 3 หรือ 2 ใน 3 ซึ่งรัฐบาลไม่ได้นิ่งนอนใจ ถึงแม้จะบอกว่าอากาศที่เชียงใหม่ดีแล้ว รัฐบาลก็ยังทํางานอย่างต่อเนื่อง